# 苏轼的《少年游》《木兰花令》系列诗词有几首？

来源：网络 作者：烟雨蒙蒙 更新时间：2025-06-03

*苏轼的《少年游》《木兰花令》系列诗词分别有几首?这是很多读者都特别想知道的问题，下面小编就为大家详细盘点一下，感兴趣的朋友就一起看看吧。　　一、苏轼《少年游》介绍　　《少年游·玉肌铅粉傲秋霜》　　玉肌铅粉傲秋霜。准拟凤呼凰。伶伦不见，清...*

　　苏轼的《少年游》《木兰花令》系列诗词分别有几首?这是很多读者都特别想知道的问题，下面小编就为大家详细盘点一下，感兴趣的朋友就一起看看吧。

　　一、苏轼《少年游》介绍

　　《少年游·玉肌铅粉傲秋霜》

　　玉肌铅粉傲秋霜。准拟凤呼凰。伶伦不见，清香未吐，且糠秕吹扬。

　　到处成双君独只，空无数、烂文章。一点香檀，谁能借箸，无复似张良。

　　《少年游润州作，代人寄远》

　　去年相送，馀杭门外，飞雪似杨花。今年春尽，杨花似雪，犹不见还家。

　　对酒卷帘邀明月，风露透窗纱。恰似姮娥怜双燕，分明照、画梁斜。

　　《少年游端午赠黄守徐君猷》

　　银塘朱槛麹尘波。圆绿卷新荷。兰条荐浴，菖花酿酒，天气尚清和。

　　好将沈醉酬佳节，十分酒、一分歌。狱草烟深，讼庭人悄，无吝宴游过。

　　二、苏轼《木兰花令》介绍

　　《木兰花令·元宵似是欢游好》

　　元宵似是欢游好。何况公庭民讼少。万家游赏上春台，十里神仙迷海岛。

　　平原不似高阳傲。促席雍容陪语笑。坐中有客最多情，不惜玉山拚醉倒。

　　《木兰花令·经旬未识东君信》

　　经旬未识东君信。一夕薰风来解愠。红绡衣薄麦秋寒，绿绮韵低梅雨润。

　　瓜头绿染山光嫩。弄色金桃新傅粉。日高慵卷水晶帘，犹带春醪红玉困。

　　《木兰花令·高平四面开雄垒》

　　高平四面开雄垒。三月风光初觉媚。园中桃李使君家，城上亭台游客醉。

　　歌翻杨柳金尊沸。饮散凭阑无限意。云深不见玉关遥，草细山重残照里。

　　《木兰花令·次欧公西湖韵》

　　霜余已失长淮阔。空听潺潺清颍咽。佳人犹唱醉翁词，四十三年如电抹。

　　草头秋露流珠滑。三五盈盈还二八。与余同是识翁人，惟有西湖波底月。

　　《木兰花令·次马中玉韵》

　　知君仙骨无寒暑。千载相逢犹旦暮。故将别语恼佳人，要看梨花枝上雨。

　　落花已逐回风去。花本无心莺自诉。明朝归路下塘西，不见莺啼花落处。

　　《木兰花令·宿造口闻夜雨寄子由、才叔》

　　梧桐叶上三更雨。惊破梦魂无觅处。夜凉枕簟已知秋，更听寒蛩促机杼。

　　梦中历历来时路。犹在江亭醉歌舞。尊前必有问君人，为道别来心与绪。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn